《次韵送邓祭酒 其二》
宋代·员兴宗

欲去未去重湖边，赠公一言公即旋。念无三径作陶令，好继七人追少连。

官路行持荷叶橐，清樽且趁菊花天。悬知投老护四印，到处南綦心嗒然。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。